ਸੋਫੀਆ ਨੇਲਪਿੰਸਕਾ-ਬੋਏਚੁਕ
ਸੋਫੀਆ ਓਲੇਕਸਨਡ੍ਰੀਵਨਾ ਨੇਲਪਿੰਸਕਾ-ਬੋਏਚੁਕ (ਯੂਕਰੇਨੀ: Софія Олександрівна Налепинська-Бойчук;  30 ਜੁਲਾਈ 1884 Łódź - 11 ਦਸੰਬਰ 1937, ਕੀਵ )  ਇੱਕ ਪੋਲਿਸ਼-ਪੈਦਾਇਸ਼ ਯੂਕਰੇਨੀ ਕਲਾਕਾਰ ਸੀ, ਜਿਸਨੂੰ ਹੁਣ ਉਸਦੇ ਵੁੱਡਕੱਟ ਲਈ ਵੱਡੇ ਪੱਧਰ 'ਤੇ ਜਾਣਿਆ ਜਾਂਦਾ ਹੈ।

ਜੀਵਨੀ 
ਉਸ ਦਾ ਜਨਮ ਪੋਲੈਂਡ ਵਿਚ ਹੋਇਆ ਸੀ। ਉਸਦੇ ਪਿਤਾ ਇੱਕ ਰੇਲਵੇ ਇੰਜੀਨੀਅਰ ਸਨ ਅਤੇ ਉਸਦੀ ਮਾਂ ਇੱਕ ਪਿਆਨੋਵਾਦਕ ਸੀ। 1890 ਵਿਚ ਉਸ ਦੇ ਪਿਤਾ ਨੂੰ ਸੇਂਟ ਪੀਟਰਸਬਰਗ ਵਿਚ ਤਬਦੀਲ ਕਰ ਦਿੱਤਾ ਗਿਆ ਅਤੇ ਉਸ ਨੇ ਪੋਲੈਂਡ ਦੇ ਪੇਂਟਰ, ਜਾਨ ਸਿਗਲੀਸਕੀ ਤੋਂ ਕਲਾ ਦਾ ਪਹਿਲਾ ਪਾਠ ਸਿਖਿਆ। ਬਾਅਦ ਵਿਚ ਉਸਨੇ ਮ੍ਯੂਨਿਚ ਵਿਚ ਹੰਗਰੀ ਦੇ ਪੇਂਟਰ, ਸਾਈਮਨ ਹੋਲੇਸੀ ਤੋਂ ਨਿਜੀ ਸਬਕ ਲਿਆ। ਉਸਨੇ ਆਪਣੀ ਪੜ੍ਹਾਈ 1909 ਵਿੱਚ ਪੈਰਿਸ ਵਿੱਚ, ਅਕਾਦਮੀ ਰੈਨਸਨ ਵਿਖੇ ਪੂਰੀ ਕੀਤੀ, ਜਿੱਥੇ ਉਸਨੇ ਫਲੇਕਸ ਵਾਲਨਟੌਨ ਅਤੇ ਮੌਰਿਸ ਡੇਨਿਸ ਨਾਲ ਕੰਮ ਕੀਤਾ। ਉਥੇ ਰਹਿੰਦੇ ਹੋਏ, ਉਸਦੀ ਮੁਲਾਕਾਤ ਯੂਕਰੇਨੀ ਕਲਾਕਾਰ ਮਾਈਖੈਲੋ ਬੁਆਚੁਕ ਨਾਲ ਹੋਈ। ਉਸ ਨਾਲ ਅਤੇ ਇਕ ਦੋਸਤ ਨਾਲ ਇਟਲੀ ਦੇ ਦੌਰੇ ਤੋਂ ਬਾਅਦ, ਉਹ ਗਾਲੀਸੀਆ ਵਾਪਸ ਆ ਗਈ ਅਤੇ ਸਥਾਨਕ ਕਲਾ ਭਾਈਚਾਰੇ ਵਿਚ ਸ਼ਾਮਿਲ ਹੋ ਗਈ।

ਹਾਲਾਂਕਿ ਉਸਨੇ ਬੁਏਚੁਕ ਨਾਲ ਸੰਪਰਕ ਬਣਾਈ ਰੱਖਿਆ ਅਤੇ 1917 ਵਿੱਚ ਉਨ੍ਹਾਂ ਦਾ ਵਿਆਹ ਕੀਵ ਵਿੱਚ ਹੋਇਆ। ਉਸਨੇ ਯੂਕਰੇਨੀਅਨ ਭਾਸ਼ਾ ਸਿੱਖੀ ਅਤੇ ਜਲਦੀ ਸਭਿਆਚਾਰ ਨੂੰ ਅਪਣਾ ਲਿਆ। 1918 ਵਿਚ ਉਨ੍ਹਾਂ ਦਾ ਇਕ ਬੇਟਾ ਹੋਇਆ। 1919 ਤੋਂ 1922 ਤੱਕ ਉਸਨੇ ਮੀਰਗੋਰੋਡ ਦੇ ਇੱਕ ਆਰਟ ਸਕੂਲ ਵਿੱਚ ਕੰਮ ਕੀਤਾ, ਫਿਰ ਕੀਵ ਇੰਸਟੀਚਿਊਟ ਆਫ ਪਲਾਸਟਿਕ ਆਰਟਸ (1924 ਤੋਂ ਬਾਅਦ, ਕੀਵ ਆਰਟ ਇੰਸਟੀਚਿਊਟ, ਹੁਣ ਨੈਸ਼ਨਲ ਅਕੈਡਮੀ ਆਫ ਵਿਜ਼ੂਅਲ ਆਰਟਸ ਐਂਡ ਆਰਕੀਟੈਕਚਰ) ਵਿਖੇ ਜ਼ੈਲੋਗ੍ਰਾਫੀ ਵਰਕਸ਼ਾਪ ਦੀ ਮੁਖੀ ਬਣ ਗਈ। ਉਹ 1929 ਤਕ ਉੱਥੇ ਰਹੀ।

1936 ਵਿਚ ਉਸਨੂੰ ਅਤੇ ਉਸਦੇ ਪਤੀ ਨੂੰ ਜਾਸੂਸੀ ਅਤੇ ਜਵਾਬੀ ਕਾਰਵਾਈਆਂ ਦੇ ਦੋਸ਼ ਵਿਚ ਗ੍ਰਿਫ਼ਤਾਰ ਕੀਤਾ ਗਿਆ ਸੀ। ਅਗਲੇ ਸਾਲ ਉਨ੍ਹਾਂ ਨੂੰ ਕ੍ਰਮਵਾਰ ਦਸੰਬਰ ਅਤੇ ਜੁਲਾਈ ਵਿਚ ਫਾਇਰਿੰਗ ਟੁਕੜੀ ਦੁਆਰਾ ਮਾਰ ਦਿੱਤਾ ਗਿਆ।

ਉਸਦਾ ਜ਼ਿਆਦਾਤਰ ਕੰਮ ਕਿਤਾਬ ਦੇ ਦ੍ਰਿਸ਼ਟਾਂਤ ਲਈ ਲੱਕੜ ਦੀਆਂ ਉੱਕਰੀਆਂ ਕਲਾਕ੍ਰਿਤੀਆਂ ਦੇ ਰੂਪ ਵਿੱਚ ਸੀ, ਜਿਸ ਵਿੱਚ ਤਾਰਸ ਸ਼ੇਵਚੇਂਕੋ, ਦਿਮਿਤਰੀ ਮਾਮਿਨ-ਸਿਬੀਰੀਆਕ ਅਤੇ ਸਟੀਫ਼ਨ ਵਾਸਿਲਚੇਂਕੋ ਦਾ ਕੰਮ ਸ਼ਾਮਿਲ ਹੈ। ਸੁਤੰਤਰਤਾ ਦੇ ਯੁੱਧ ਦੌਰਾਨ, ਉਸਨੇ ਕਾਗਜ਼ ਦੇ ਪੈਸੇ ਅਤੇ ਸਰਕਾਰੀ ਪ੍ਰਤੀਭੂਤੀਆਂ ਲਈ ਡਿਜ਼ਾਈਨ ਤਿਆਰ ਕੀਤੇ। ਉਨ੍ਹਾਂ ਦੀ ਪ੍ਰਦਰਸ਼ਨੀ 1932 ਵਿਚ ਪ੍ਰਦਰਸ਼ਤ ਕੀਤੀ ਗਈ ਸੀ, ਪਰ ਕਦੇ ਨਹੀਂ ਵਰਤੀ ਗਈ।

1988 ਵਿਚ ਉਸਦਾ ਪੁਨਰਵਾਸ ਕੀਤਾ ਗਿਆ। 1996 ਵਿਚ ਨੈਸ਼ਨਲ ਅਕੈਡਮੀ ਵਿਖੇ ਮਨੁਮੈਂਟ ਆਫ ਰੀਪ੍ਰੇਸਡ ਆਰਟਿਸਟ' ਦੇ ਸਮਾਰਕ ਉੱਤੇ ਲਿਖੇ ਚਾਲੀ ਨਾਵਾਂ ਵਿੱਚੋਂ ਉਸਦਾ ਨਾਮ ਇੱਕ ਸੀ।

ਹਵਾਲੇ

ਹੋਰ ਪੜ੍ਹਨ ਲਈ 

 ਐਮ.ਐਫ. ਦਮਿੱਤਰੀਯਾਂਕੋ; Налепинська-Бойчук Софія Олександрівна
 ਸਰਹੀ ਬਿਲੋਕਿਨ; Смерть Софії Налепінської-Бойчук

ਬਾਹਰੀ ਲਿੰਕ 

 ਜੀਵਨੀ @ ਆਰਟਹਾਈਵ
 ਫੋਟੋਗ੍ਰਾਫ ਅਤੇ ਸੰਖੇਪ ਜੀਵਨੀ @ ਯੂਕਰੇਨੀ ਆਰਟ ਲਾਇਬ੍ਰੇਰੀ
 "ਮੀਖਾਈਲੋ ਬੋਏਚੁਕ ਦੇ ਵਿਦਿਆਰਥੀ" @ ਦਿਵਸ
ਮੌਤ 1937
ਯੂਕਰੇਨੀ ਕਲਾਕਾਰ